Staviškės
Apie kaimą Kalvarijos savivaldybėje žr. Staviškės (Kalvarija). Staviškės – Vilniaus miesto dalis, esanti į šiaurės rytus nuo miesto centro, dešiniajame Neries krante. Įsikūrusios prie Riešės upelio žiočių, Verkių regioniniame parke, prie Ožkinių ir Verkių gatvių sankryžos. Ribojasi su Ožkiniais šiaurėje, Krempliais vakaruose, Turniškėmis pietvakariuose; iš rytų ir pietų juosia Neris (kitapus – Smėlynė). Neryje ties Riešės upelio žiotimis yra nedidelė rėva. Yra Turniškės kraštovaizdžio draustinis. Vyrauja sodai (SB „Verkiai“). Staviškes aptarnauja 35 ir 65 autobusai (Naujoji st., Staviškių st.). Staviškėse ant Neries kranto aptiktas pirmųjų mūsų eros amžių gyvenvietės kultūrinis sluoksnis, įvairių radinių iš žalvario lydimo dirbtuvių. Apie IX–X a. šioje vietoje pilkapiuose pradėti laidoti sudegintų mirusiųjų palaikai. Stūkso Staviškių piliakalnis.